समुद्र की लहरों से खेलने का शौक था. नए जलमार्ग खोजने का जुनून था. नया कुछ कर दिखाने का जोश और हुनर था. हम क्रिस्टोफर कोलम्बस, वास्को डी गामा या कैप्टेन कूक की बात नही कर रहे हैं.

◆◆
हम जिस महान जहाजी एडमिरल झेंग की बात कर रहे हैं. जब एडमिरल झेंग ही ने 1405 में अपना जहाजी जलप्रवास शुरू किया तब तक ना कोलंबस का जन्म हुआ था ना ही वास्को डी गामा पैदा हुए थे.

चीन के मिंग साम्राज्य के सम्राट योंगले के आदेश और अनुदान पर एडमिरल झेंग ही ने चीन के लिए नए जलमार्ग खोजने के परियोजना पर कार्य करना शुरू किया.

9 विशाल जहाजों का निर्माण किया गया, जो उस वक़्त इंजीनियरिंग के क्षेत्र में एक चमत्कार था. और सप्लाई बनाए रखने के लिए 190 छोटे जहाजों को बनाया गया. 9 विशाल जहाज क्रिस्टोफर कोलम्बस के जहाजों से पांच गुना अधिक बड़े थे.

◆◆
इन विशाल जहाजों को सैनिकों, नाविकों, सुतार, सैलमेकर, चिकित्सक, अभिलेखपाल, डिप्लोमैट, भाषा अनुवादक और मछली पकड़ने वालों से लैस किया गया.

विदेशी मेहमानों को तोहफा देने के लिए एक जहाज में केवल सोना, चांदी, सिल्क के बेशकीमती कपड़े, और अन्य खजानों से लैस किया गया.

यात्रा शुरू करने से पहले नाविकों के माज़ू देवता की पूजा अर्चना की. एडमिरल झेंग ही मुसलमान थे लेकिन इस्लाम धर्म से ज्यादा चीनी संस्कृति को प्राथमिकता देते थे, माज़ू देवता का आशीर्वाद लेकर 1405 में अपनी पहली जलयात्रा को शुरू किया.

◆◆
1405 से लेकर 1433 के बीच 7 बार अलग अलग जलप्रवास के दौरान एडमिरल झेंग ही ने दक्षिण चीन से होते हुए फिलीपींस, इंडोनेशिया, ब्रूनेई, मलक्का, श्रीलंका, भारत का केरल से होते हुए अरब के खाड़ी देशों का दौरा किया.

एडमिरल झेंग ही कि समुद्री यात्रा अफ्रीका के तटों पर भी भी पहुंची. सोमालिया, मोज़ाम्बिक, केन्या और तंजानिया तक भी पहुंचने का जलमार्ग खोजा. अपने 28 साल के समुद्री यात्रा में उन्होंने कुल 30 से अधिक देशों का दौरा किया.

अफ्रीका में किसी राजा ने चीनी सम्राट को जिराफ उपहार स्वरूप भेंट किया. एडमिरल झेंग ही ने जिराफ को अपने सम्राट योंगले तक पहुंचाया.

◆◆
अपने सातवें जलप्रवास के दौरान वापस चीन लौटते हुए केरल के कालिकत के पास एडमिरल झेंग ही का निधन हो गया. उनके पार्थिव शरीर को समुद्र के सुपुर्द कर दिया गया.

◆◆
हमें केवल क्रिस्टोफर कोलम्बस और वास्को डी गामा के बारे में पढ़ाया गया है. कारण यूरोपियन्स ने अपने हर काम की ब्रैंडिंग बखूबी की है. एशिया के चीन में भी एक नाविक था एडमिरल झेंग ही जिसने एशिया और अफ्रीका के बीच के जलमार्ग को खोजा.

एडमिरल झेंग ही और सम्राट योंगले के मौत के बाद नए जलमार्ग खोजने की परियोजना को बाद के सम्राटों ने बंद कर दिया. 1529 में जिअजिंग नाम के सम्राट ने एडमिरल झेंग ही कई बड़ी किताबों को जला दिया ताकि इतिहास से उनका नाम मिटा दिया जाए. 

पर नए इतिहासकारों ने एडमिरल झेंग ही के महान कारनामों को दुबारा जिंदा कर दिया.

(इतिहास विषय पर पोस्ट पढ़ने के लिए धन्यबाद और आभार)
हमरा नाम Kranti Kumar है, इतिहास पर ऐसी रोचक जानकारी के लिए साथ बने रहिए. 
■■■■■